artemidorus-oneirocritica.onirocriticon 1.24
Ὦτα πλείονα ἔχειν ἀγαθὸν τῷ βουλομένῳ κτήσασθαί τινα ὑπακουσόμενον , οἷον γυναῖκα τέκνα οἰκέτας . πλουσίῳ δὲ καταβοήσεις σημαίνει , ἀγαθὰς μέν , ἐὰν εὔμορφαᾖ τὰ ὦτα , κακὰς δέ , ἐὰν ἄμορφα ᾖ καὶ ἄρρυθμα . κακὸν δὲ δούλῳ τὸ ὄναρ καὶ δίκην ἔχοντι ἐγκαλοῦντί τε καὶ ἐγκαλουμένῳ · τῷ μὲν γὰρ πολλῷ χρόνῳ σημαίνει ὑπακούσεσθαι , τῷ δὲ ἐὰν μὲν ἐγκαλῇ καὶ ἀντεγκληθῆναι , ἐὰν δὲ ἐγκαλῆται πλείονα τὰ ἐγκλήματα τῶν φανερῶν ἐπενεχθήσεσθαι · τρόπον γάρ τινα αὐτῷ φησι δεῖν πλειόνων ὤτων . ἀνδρὶ δὲ χειροτέχνῃ ἀγαθόν πολλῶν γὰρ ἀκούσεται ἐργοδοτῶν . τὸ δὲ ἀπολέσαι καὶ τὰ ὄντα ὦτα τἀναντία ἑκάστοτε τοῖς ἔμπροσθεν γεγραμμένοις σημαίνει . Ὦτα καθαίρειν μεστὰ ῥύπου ἰχῶρος ἀγγελίας σημαίνει ἀκούσεσθαί ποθεν ἀγαθάς , μαστιγοῦσθαι δὲ τὰ ὦτα κακὰς ἀγγελίας ἀκούσεσθαί ποθεν σημαίνει . Μύρμηκας δοκεῖν εἰς τὰ ὦτα εἰσέρχεσθαι σοφισταῖς μόνοις ἀγαθόν ὅμοιοι γάρ εἰσι τοῖς φοιτῶσι μειρακίοις · τοῖς δὲ λοιποῖς θάνατον προαγορεύει τὸ ὄναρ · γῆς τε γάρ εἰσι παῖδες οἱ μύρμηκες καὶ εἰς γῆν καταδύονται . οἶδα δέ τινα , ὃς ἔδοξεν ἐκ τῶν ἑαυτοῦ ὤτων πυρῶν ἀστάχυας πεφυκέναι καὶ τοὺς πυροὺς αὐτοὺς ἀπορρέοντας ταῖς χερσὶν ὑποδεχόμενος ἐκλαμβάνειν . ἤκουσε κληρονόμος ἀπόντος ἀδελφοῦ διὰ μὲν τοὺς στάχυας κληρονόμος , ἀδελφοῦ δὲ ὅτι καὶ τὰ ὦτα ἀδελφά ἐστιν ἀλλήλων . Ὦτα ὄνου ἔχειν δοκεῖν φιλοσόφοις μόνοις ἀγαθόν , ὅτι μὴ ταχέως κινεῖ τὰ ὦτα ὁ ὄνος τοῖς δὲ λοιποῖς δουλείαν καὶ ταλαιπωρίαν σημαίνει . Ὦτα λέοντος ἔχειν ἢ λύκου ἢ παρδάλεως ἢ ἄλλου τινὸς τῶν ἀγρίων ζῷων ἐπιβουλὴν ἔχειν ἐκ διαβολῆς σημαίνει · ἀκολούθως δὲ περὶ τῶν ἄλλων ζῴων κατὰ τὸ οἰκεῖον ἐκλαμβάνειν δεῖ . Ὦτα ἐν τοῖς ὀφθαλμοῖς ἔχειν κωφὸν σημαίνει γενέσθαι καὶ τὰ τῆς ἀκοῆς διὰ τῆς ὁράσεως παραδέξασθαι . ἐπὶ δὲ τοῖς ὠσὶν ὄμματα ἔχειν τυφλὸν γενέσθαι σημαίνει καὶ τὰ τῆς ὁράσεως διὰ τῆς ἀκοῆς παραδέξασθαι .
Lemmas: οὖς πολύς ἔχω ἀγαθός ὁ βούλομαι κτάομαι τις ὑπακούω , οἷος γυνή τέκνον οἰκέτης . πλούσιος δέ καταβόησις σημαίνω , ἀγαθός μέν , ἐάν εὔμορφος ὁ οὖς , κακός δέ , ἐάν ἄμορφος εἰμί καί ἄρρυθμος . κακός δέ δοῦλος ὁ ὄναρ καί δίκη ἔχω ἐγκαλέω τε καί ἐγκαλέω · ὁ μέν γάρ πολύς χρόνος σημαίνω ὑπακούω , ὁ δέ ἐάν μέν ἐγκαλέω καί ἀντεγκαλέω , ἐάν δέ ἐγκαλέω πολύς ὁ ἔγκλημα ὁ φανερός ἐπιφέρω · τρόπος γάρ τις αὐτός φημί δέω πολύς οὖς . ἀνήρ δέ χειροτέχνης ἀγαθός πολύς γάρ ἀκούω ἐργοδότης . ὁ δέ ἀπόλλυμι καί ὁ εἰμί οὖς ἐναντίος ἑκάστοτε ὁ ἔμπροσθεν γράφω σημαίνω . οὖς καθαίρω μεστός ῥύπος ἰχώρ ἀγγελία σημαίνω ἀκούω ποθεν ἀγαθός , μαστιγόω δέ ὁ οὖς κακός ἀγγελία ἀκούω ποθεν σημαίνω . μύρμηξ δοκέω εἰς ὁ οὖς εἰσέρχομαι σοφιστής μόνος ἀγαθός ὅμοιος γάρ εἰμί ὁ φοιτάω μειράκιον · ὁ δέ λοιπός θάνατος προαγορεύω ὁ ὄναρ · γῆ τε γάρ εἰμί παῖς ὁ μύρμηξ καί εἰς γῆ καταδύω . οἶδα δέ τις , ὅς δοκέω ἐκ ὁ ἑαυτοῦ οὖς πυρός ἄσταχυς φύω καί ὁ πυρός αὐτός ἀπορρέω ὁ χείρ ὑποδέχομαι ἐκλαμβάνω . ἀκούω κληρονόμος ἄπειμι ἀδελφός διά μέν ὁ στάχυς κληρονόμος , ἀδελφός δέ ὅτι καί ὁ οὖς ἀδελφός εἰμί ἀλλήλων . οὖς ὄνος ἔχω δοκέω φιλόσοφος μόνος ἀγαθός , ὅτι μή ταχύς κινέω ὁ οὖς ὁ ὄνος ὁ δέ λοιπός δουλεία καί ταλαιπωρία σημαίνω . οὖς λέων ἔχω ἤ λύκος ἤ πάρδαλις ἤ ἄλλος τις ὁ ἄγριος ζῷον ἐπιβουλή ἔχω ἐκ διαβολή σημαίνω · ἀκόλουθος δέ περί ὁ ἄλλος ζῷον κατά ὁ οἰκεῖος ἐκλαμβάνω δέω . οὖς ἐν ὁ ὀφθαλμός ἔχω κωφός σημαίνω γίγνομαι καί ὁ ὁ ἀκοή διά ὁ ὅρασις παραδέχομαι . ἐπί δέ ὁ οὖς ὄμμα ἔχω τυφλός γίγνομαι σημαίνω καί ὁ ὁ ὅρασις διά ὁ ἀκοή παραδέχομαι .